Watter onderwerp kan méér diepsinnig wees as die vraag oor die dood, en daarmee saam die vraag na die lewe self én die ewige lewe?
Sy groot toekoms, die koms van sy koninkryk, die vervulling van al sy beloftes, wag op my wanneer ek my oë finaal sluit.
Hy daag sy lesers uit om oor hulle eie vrae en herinneringe en lewe na te dink in die lig van hierdie “gesprekke” oor geloof, dood en ewige lewe.
Jaap Durand is al op baie maniere vir sy lewenswerk en publikasies gehuldig. Sy agtergrond in teologie en filosofie, tesame met sy diep omgee vir mense en hulle geloofsvrae, het hom hierdie boek (wat al voorheen verskyn het) laat verwerk en bywerk. Hiermee het hy, in sy eie woorde, “die sirkel voltooi” met sy skryfwerk.